**5. malonogometni turnir caffe barova i restorana - 2022.**

**PROPOZICIJE NATJECANJA**

**1.**  Turnir se održava na multifunkcionalnom igralištu „Staro školsko“.

**3.**   Svaka ekipa može prijaviti **neograničeni broj igrača**.

**4.**   Pravo nastupa u ekipi imaju samo po **2 punoljetna registrirana nogometaša.** Osim toga svaka ekipa u svom sastavu **MORA imati** ženu ili dijete do 13 godina starosti**.**

**5.**   Prije prve utakmice na turniru predstavnici ekipa moraju predati popis (i brojeve) igrača svoje ekipe i ne mijenjati ih do završetka turnira.

**6.**    Utakmice sude suci određeni od strane organizatora turnira.

**7.**    Za svaku ekipu za vrijeme utakmice u polju može nastupiti **pet igrača i vratar (5+1).**

**8. Izmjene  igrača su leteće te zbog izmjena sudac ne zaustavlja igru.**

**9.**   Sve utakmice počinju u vrijeme koje je zakazano u rasporedu natjecanja i neće se tolerirati kašnjenje ili čekanje ekipe. Ekipa koja se ne pojavi na terenu gubi utakmicu 3:0 (p.f.). Ukoliko se ni jedna ekipa ne pojavi na terenu objema momčadima se oduzima po jedan bod. Komisija turnira može zbog više sile ili opravdanih razloga promijeniti termin odigravanja utakmice uz pristanak protivnika ekipe koja kasni.

**10.**   Sve u**takmice** turnira **igraju se 2 x 8 minuta**, bez zaustavljanja vremena te s eventualnim produženim vremenom utakmice, o kojem odlučuje isključivo sudac utakmice.

**11.**   Za pobjedu u skupini se dobijaju 3 boda, a za neriješen rezultat 1 bod.

**12.**   U nastavak natjecanja (četvrtfinale) plasiraju se po prve dvije ekipe u skupinama te dvije najbolje trećeplasirane ekipe.

**13.**   **Kriterij za određivanje plasmana** u skupinama je:  
•    broj bodova   
•    međusobni susret  
•    gol razlika  
•    veći broj postignutih zgoditaka  
•    ždrijeb

**14.**    Eventualni ždrijeb (zbog potrebe utvrđivanja plasmana u skupini ili potrebe utvrđivanja koja ekipa prolazi u daljnju fazu natjecanja) se odvija pred predstavnicima tih dviju ekipa, a provodi ga direktor turnira. Prolaz ostvaruje prva izvučena ekipa.

**15**. **Nakon natjecanja po skupinama** **igrati će se utakmice četvrtfinala, a parovi četvrtfinala će biti određeni prema rasporedu natjecanja i sukladno plasmanima ekipa u skupinama.**

**16. Nakon natjecanja u četvrtfinalu igrati će se utakmice polufinala, a parovi polufinala će biti određeni prema rasporedu natjecanja i sukladno rezultatima četvrtfinala.**

**17.**    Ukoliko utakmica u drugoj fazi natjecanja (nakon utakmica po skupinama) završi bez pobjednika izvode se **šesterci**, na način da ih izvodi po **troje igrača iz svake ekipe.** Ukoliko nakon toga i dalje bude neodlučen rezultat, po jedan šesterac za svaku ekipu izvodit će jedan odabrani igrač do konačnog razrješenja pobjednika **(odabrani igrač može biti i jedan od igrača koji su već pucali šesterac u raspucavanju).**

**18.**  **Sudac dodjeljuje kartone (žute i crvene), a eventualno isključeni igrač nema pravo vraćanja u igru do kraja utakmice niti može biti zamjenjen drugim igračem, ali može igrati sljedeću utakmicu. U slučaju teže povrede pravila igre ili težeg slučaja nedoličnog ponašanja igrač može biti kažnjen i zabranom igranja na više utakmica, o čemu odlučuje direktor turnira.**

**19.**    Sve **žalbe** vezane uz utakmicu moraju se prijaviti odmah nakon završetka utakmice (o ishodima žalbi odlučuje direktor turnira).

**20.**    U slučaju da dva ili više igrača postignu isti broj zgoditaka, najbolji strijelac turnira je igrač koji je nastupio u manjem broju utakmica. Idući kriterij je broj postignutih zgoditaka iz igre, a treći kriterij je veći broj postignutih zgoditaka u završnici natjecanja (računajući od četvrtfinala na dalje). U slučaju daljnje potrebe, posljednji kriterij će biti ždrijeb.

**21.**    **Komisija turnira** bira najboljeg vratara i najboljeg igrača turnira (Komisiju turnira činiti će odabrani predstavnici organizatora ili ekipa).

**22.**    U slučaju nastupa događaja koji nije propisan ovim propozicijama direktor turnira je ovlašten za donošenje tumačenja koje će se smatrati dopunom propozicija.

**23.**    Organizator turnira nije odgovoran u slučaju ozljede igrača, izgubljene ili ukradene imovine igrača.

**24.**    Prijavom ekipe na turnir, prihvaćaju se propozicije natjecanja.